Foto: Getty Images Germaniyaning Dyusseldorf shahridagi klinika bosh shifokori, kardiolog Torsten Dill yuragini sog‘lom saqlash uchun nimalarga amal qilishi haqida so‘zlab berdi. Bu haqda Focus nashri xabar berdi. Dillning ta’kidlashicha, u ob-havo qandayligidan qat’i nazar, haftada uch marta bir soatdan sayr qiladi, chunki yurak uchun muntazamlik muhimdir. Uning aytishicha, u liftdan foydalanishdan voz kechib, zinapoyalardan foydalanadi. Kardiolog jismoniy mashqlardan tashqari, vaznni barqaror saqlash uchun ovqatlanishda ma’lum qoidalarga amal qilishini aytgan. Misol uchun, u go‘sht o‘rniga baliq va sabzavotlarni afzal ko‘radi. Shifokorning e’tibor qaratishicha, yurak kasalliklarining asosiy omili stress hisoblanadi, chunki u ko‘pincha uyqu bilan muammolar va tamaki chekish, spirtli ichimlik ichish va ko‘p shirinlik yeyish kabi zararli odatlarga sabab bo‘ladi.